Uden en vision finder vi i stedet en fjende • POV
Uden en vision finder vi i stedet en fjende
Publiceret 19/06/2018 i POV Business af Jonathan Løw
NY BOG – “Uden et hvorfor og en vision stræber vi blot efter et hvad og et hvordan. Det skaber samfund, hvor der måske nok er vækst, men væksten skabes for vækstens skyld, og når væksten så på et tidspunkt stagnerer eller helt vender rundt, så finder vi os i stedet en fjende. Uden et ‘hvorfor’ vil vi derfor altid være på afveje”, skriver Jonathan Løw i en omtale af Simon Sineks nye bog om god ledelse.
Om to uger udgiver amerikaneren Simon Sinek sin nye bog ”Find dit hvorfor” her i Danmark. Jeg har haft den fornøjelse og ære at skrive forordet til bogen, der handler om, hvordan virksomheder og organisationer finder deres ”hvorfor” på både individ og organisationsniveau.
Det er således tale om endnu en væsentlig ledelsesbog, men ”Find dit hvorfor” er meget mere end det, og jeg vil gerne her i POV International forsøge at løfte bogens væsentlige tematik op på et globalt plan.
Når Simon Sinek skriver, at det er vigtigt ikke kun at tale om, hvad man laver, og hvordan man laver det, men også om hvorfor, så er det nemlig samtidig et grundlæggende opråb til os som mennesker.
Et opråb, der bl.a. er inspireret af mødet med en ny gruppe af unge mennesker, millenials, som forgæves spejder efter en vision og en mening med deres liv. Denne generation ønsker noget væsentligt at kæmpe for, der er større end dem selv, nu hvor mange af fortidens store fortællinger synes at være forbi.
Simon Sinek beskriver i ”Find dit hvorfor” ’visionen’ som evnen til at sætte sprog på fremtiden, så vi forstår den. Så vi kan se den for os. Sprog kan gøre det usynlige synligt
Uden en vision finder vi en fjende, skriver Sinek et sted i bogen. Han taler om interne magtkampe på arbejdspladserne og kritiserer bl.a. en syg kultur under den seneste finanskrise, og samtidig opridser han også en dynamik, vi kender alt for godt fra verdenshistorien.
Fra bogens hjemmeside
For 100 år siden lå den tyske økonomi i ruiner. Der var mangel på ledelse, og befolkningen havde mistet troen på fremtiden. Det førte til vrede, og i befolkningen søgte man efter en syndebuk, hvor man kunne.
En ekstremist og opportunist, Adolf Hitler, så i dette visionsløse samfund muligheden for at omdanne den xenofobiske nation til en krigsmaskine. Det lykkedes ham på mange måder, og kun takket være international solidaritet og fællesskab kunne mange års blodige kamp sikre et Europa, der var værd at vokse op i for generationerne herefter.
I 2018 findes der mange lande rundt omkring i verden, som mistrives og ligger i økonomisk ruin. Mange lande lider under mangel på god, ordentlig og hæderlig ledelse. Disse samfund er på mange måder sprængfarlige.
I disse samfund er det imidlertid ikke kun økonomien, der er problemet. Der er i ligeså høj grad tale om en politisk ledelse, som ikke synes at have nogen retning eller større fortælling, som befolkningen tør tro på. Der er ingen I have a Dream-taler, og ofte styres disse lande snarere af flere fjendebilleder end visioner.
Uden en vision finder vi som mennesker i stedet en fjende. Det gælder individet. Det gælder organisationen. Det gælder samfund
I sådanne visionsløse samfund begynder både organisationer og individer at blive besat af at angribe dem, de mener er skyld i armoden. I stedet for at tage ansvar for deres eget samfund eller organisation retter de skytset imod dem, der i deres øjne er skyld i den aktuelle krise eller mangel på retning. Det så man ikke blot under nazismen – der er mange andre eksempler i menneskets historie og desværre også i dag, hvor politiske ledelser og organisationer i samfund, der kæmper med at omstille sig til såvel globalisering som ny teknologi, ofte skyder skylden for omstillingsproblemerne på udvalgte “andre” grupper, uanset om disse måtte være bestemte etniske eller religiøse grupper eller blot “indvandrere”.
Pointen er at uden en vision finder vi som mennesker i stedet en fjende. Det gælder individet. Det gælder organisationen. Det gælder samfund.
Derfor er det vigtigt, at der findes ledere, som sammen med borgerne i det land, de sammen bebor, kan definere dette ”hvorfor”. Her taler jeg om ledere i organisationer, men også om ledere i samfundet, der typisk er politikere, men også kan være kulturelle inspiratorer eller fremtrædende erhvervsfolk eller ledere i civilsamfundet.
Simon Sinek beskriver i ”Find dit hvorfor” ’visionen’ som evnen til at sætte sprog på fremtiden, så vi forstår den. Så vi kan se den for os. Sprog kan gøre det usynlige synligt.
Uden et hvorfor og en vision stræber vi blot efter et hvad og et hvordan. Det skaber samfund, hvor der måske nok er vækst, men væksten skabes for vækstens skyld, og når væksten så på et tidspunkt stagnerer eller helt vender rundt, så finder vi os i stedet en fjende. Uden et hvorfor vil vi derfor altid være på afveje.
Nedenfor kan du se en forkortet version af Simon Sineks TED Talk om bogen (på engelsk):
Topfoto: Fra bogens danske hjemmeside.
Tags: Jonathan LøwledelsemillenialsorganisationSimon Sinek
Snart udgør de 50 pct. af den samlede arbejdsstyrke: Sådan forstår og leder du millenials
POV BUSINESS // KLUMME // LEDELSE – Hvordan leder man millenials? Det er ét aktuelt tema
Genfortællingens kunst og betydning
NYE LEDELSESFORMER – Vi er på vej ind i genfortællingens årti, skriver Jonathan Løw, der forklarer,
Fra længsel til løsning – mod en handlekraftig organisation
LEDELSE & ARBEJDSMILJØ // SERIE – Det er en jungle at finde rundt i de mange
Jonathan Løw er idealist med interesse for business. Han har været med i opstarten af 4 virksomheder samt skrevet 3 bøger om emnet. To af disse bøger er blevet #1 bestsellere. Senest har han interviewet over 100 af globale ledere og innovatører til en bog, der udkommer i USA på forlaget Taylor & Francis i foråret 2018. Jonathan Løw har derudover været ansat som online chef hos Bog & idé samt investor- og rådgiver i startup- og kapitalfonden Accelerace. Han er tidligere blevet kåret som ét af Danmarks 100 største talenter af Berlingske og har modtaget e-handelsprisen for sit arbejde med virksomheden engodsag.dk. I dag arbejder Jonathan Løw som foredragsholder, rådgiver og forfatter i egen virksomhed Listen Louder. Hans nuværende og tidligere kunder tæller bl.a. Gomore, Vestas, Lunar Way, Lix.com samt en række kommuner og mindre virksomheder. Jonathan er 38 år gammel og bor i Højbjerg syd for Aarhus. Læs mere på www.listenlouder.dk
Gør klimaoprør ved at uddanne dig til ingeniør, kemiker eller mikrobiolog
Få styr på jeres DNA frem for jeres NDA
Lær at få et mere fokuseret (arbejds)liv – dybde og ro gavner både mennesket og erhvervslivet
Foregående artikel Previous post: Det, den ene ikke kan huske, har den anden også glemt
Næste artikel Next post: Skal stress forebygges eller behandles?
Udvikling af software handler om mennesker – derfor skal flere kvinder vælge IT
POV BUSINESS // KOMMENTAR – ”Jeg føler mig privilegeret over at gå
POV BUSINESS // PORTRÆT – ”Jeg ønsker at møde folk i øjenhøjde
Peter Horn: Et stærkt brand giver mere mod på karrieren
POV BUSINESS // KARRIERE – Personlig branding er populært sagt at ”flytte fra
Det er fedt at bidrage til at gøre menneskeheden klogere
POV BUSINESS // FORSKERPORTRÆT – Den unge forsker Thea Bjørk er gladest
Ny forskning: Forældre på barselsorlov koster ikke virksomheder dyrt
POV BUSINESS // BARSELSORLOV – Myten om at danske virksomheder ofte bliver presset